แรงซื้อกลุ่ม “โรงพยาบาล” ดัน SET ปิดบวก 5 จุด
SET ปิดบวก 5 จุด รับแรงซื้อกลุ่ม “โรงพยาบาล” หนุน แนวโน้มสัปดาห์หน้าคาดตลาดอยุ่ในลักษณะย่อตัวสร้างฐานเหนือ 1,600 จุด รอปัจจัยใหม่ ให้แนวต้านที่ 1,630 จุด แนวรับที่ 1,600 จุด
SET ปิดบวก 5 จุด รับแรงซื้อกลุ่ม “โรงพยาบาล” หนุน แนวโน้มสัปดาห์หน้าคาดตลาดอยุ่ในลักษณะย่อตัวสร้างฐานเหนือ 1,600 จุด รอปัจจัยใหม่ ให้แนวต้านที่ 1,630 จุด แนวรับที่ 1,600 จุด
11 ส.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้ปรับตัวผันผวน หลังพยายามปรับขึ้น แต่มีแรงขายในบางช่วง หลังจากรับรู้ประเด็นดัชนี CPI ของสหรัฐชะลอตัวลงที่ตลาดเก็งกำไรมาก่อนหน้า รวมทั้งการปรับขึ้นดอกเบี้ยของคณะกรรมการนโยบายการเงิน (กนง.) 0.25% ตามคาด แต่ก็ไม่ได้มีผลบวกต่อกลุ่มธนาคารเพราะธนาคารไม่สามารถปรับขึ้นดอกเบี้ยตามได้ ทำให้ตลาดหมดแรงหนุนตลาด และล่าสุด ธนาคารออมสิน ได้ปรับขึ้นดอกเบี้ยเงินฝากแต่ไม่ปรับขึ้นดอกเบี้ยเงินกู้ กระทบ Sentiment หุ้นกลุ่มแบงก์ สัปดาห์หน้าอาจเห็นการปรับขึ้นอัตราดอกเบี้ยเงินฝากก็จะกดดันตลาดได้
นอกจากนี้ยังหุ้นใหญ่ที่กดตลาดวันนี้ อาทิ CPALL, IVL ขณะที่หุ้นหนุนตลาด อาทิ BH, BDMS
สำหรับแนวโน้มสัปดาห์หน้า นายณรงค์เดช คาดตลาดอยู่ในลักษณะย่อตัวสร้างฐานเหนือ 1,600 จุด เคลื่อนไหวกรอบแคบรอปัจจัยใหม่ โดยให้แนวต้านที่ 1,630 จุด แนวรับที่ 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 3,576.74 ล้านบาท ปิดที่ 60.00 บาท ลดลง 1.25 บาท
IVL มูลค่าการซื้อขาย 3,293.66 ล้านบาท ปิดที่ 42.75 บาท ลดลง 1.25 บาท
BH มูลค่าการซื้อขาย 3,268.37 ล้านบาท ปิดที่ 190.00 บาท เพิ่มขึ้น 8.00 บาท
KBANK มูลค่าการซื้อขาย 3,121.27 ล้านบาท ปิดที่ 149.00 บาท ราคาไม่เปลี่ยนแปลง
BDMS มูลค่าการซื้อขาย 2,976.08 ล้านบาท ปิดที่ 28.25 บาท เพิ่มขึ้น 1.25 บาท